Държавен вестник, бр. 48, 2006 г., стр. 106

С Т Р .  106
Д Ъ Р Ж А В Е Н   В Е С Т Н И К
Б Р О Й  48
не на помощ в областта на гражданската защи-
та в изпълнение на международни договори,
както и в други операции, различни от война.
Чл. 8. Министърът внася по установения с
бюджетната процедура ред предложение за
включване в Закона за държавния бюджет на
Република България за съответната година на
необходимия резерв от средства за предотвра-
тяване и ликвидиране на последствията от бед-
ствия и аварии.
Чл. 9. Министърът разработва и внася в
Министерския съвет проекти на нормативни
актове по защитата на населението и критич-
ната инфраструктура при бедствия и аварии.
Чл. 10. Министърът отговаря за разработва-
нето на военновременния план и на плана за
привеждане от мирно във военно положение на
министерството.
Чл. 11. При осъществяване на правомощия-
та си министърът:
1. взаимодейства с другите органи на изпъл-
нителната власт;
2. сътрудничи с неправителствени организа-
ции, както и с международни организации и
институции;
3. отговаря за дейността си пред Народното
събрание в рамките на процедурата за парла-
ментарен контрол.
Чл. 12. Министърът представя в Министер-
ския съвет ежегоден доклад за дейността на
министерството и за готовността на страната
за защита на населението и критичната инф-
раструктура при бедствия и аварии.
Раздел III
Политически кабинет
Чл. 13. (1) Министърът образува на свое
пряко подчинение политически кабинет, който
включва началника на кабинета, заместник-
министрите, парламентарния секретар и дирек-
тора на дирекция “Връзки с обществеността”.
(2) Политическият кабинет има съвещател-
ни, контролни и информационно-аналитични
функции, в изпълнение на които:
1. подпомага министъра при разработване и
предлагане на конкретни решения за изпълне-
нието на програмата на правителството;
2. представя политиката на правителството
пред обществото и осъществява контактите с
неправителствени организации;
3. отстоява правителствените инициативи в
Народното събрание в рамките на единната
политика на правителството;
4. осъществява връзките на министъра и на
министерството с другите органи на държавно-
то управление, с неправителствените организа-
ции и с международните институции.
(3) Работата на политическия кабинет се под-
помага от съветници, експерти и технически
сътрудници.
Чл. 14. Заместник-министрите подпомагат
министъра при реализирането на политичес-
ката програма на правителството в областта
на държавната политика при бедствия и ава-
рии, при разработването на проекти на нор-
мативни актове и при изпълнението на пра-
вомощията му.
Чл. 15. Началникът на политическия ка-
бинет:
1. организира работата на политическия
кабинет, участва в заседанията, организирани
от началника на кабинета на министър-предсе-
дателя, и информира министъра и политичес-
кия кабинет за взетите решения;
2. подготвя програмата на министъра и ко-
ординира изпълнението є;
3. организира подготовката и следи за из-
пълнението на работната програма на минис-
терството и обобщава предложенията на чле-
новете на кабинета за допълване и актуализи-
ране на тази програма;
4. информира министъра за хода на ежед-
невната работа в министерството, преглежда и
насочва по компетентност текущата кореспон-
денция, която получава, и осъществява конт-
рол по сроковете за изпълнение на възложени-
те от министъра задачи;
5. изготвя седмичната програма на минис-
търа за негови посещения, срещи и пътувания и
координира подготовката на докладите и необ-
ходимите материали за срещите и международ-
ните участия на министъра;
6. осъществява връзките на министъра с
другите членове на Министерския съвет, с пред-
ставители на държавните органи и с органите
на местното самоуправление, с политически и
обществени организации и с граждани;
7. координира работата на експертите, съ-
ветниците и техническите сътрудници към по-
литическия кабинет.
Чл. 16. (1) Парламентарният секретар:
1. осъществява връзките на министъра с
Народното събрание, с парламентарните гру-
пи, с постоянните и временните комисии на
Народното събрание и с политическите партии
и го представлява пред тях;
2. при покана присъства на заседанията на
комисиите на Народното събрание и координи-
ра присъствието на други длъжностни лица от
министерството;
3. информира министъра и политическия
кабинет за всички предложения във връзка със
законопроекти, отнасящи се до дейностите в
областта на държавната политика при бедст-
вия и аварии;
4. координира и контролира подготовката
на отговорите на актуални въпроси и питания
на депутати;
5. информира министъра и политическия
кабинет за дебатите по законопроектите по т. 3,
обсъжданите въпроси и решенията на комиси-
ите на Народното събрание, отнасящи се до
дейностите в областта на държавната полити-
ка при бедствия и аварии;